ז'רווז דה פייה

ז'רווז אלאן דה פייה (באנגלית: Gervase Alan de Peyer, 11 באפריל 1926 - 4 בפברואר 2017) היה קלרניתן ומנצח אנגלי.

חייו 
ז'רווז דה פייה נולד בלונדון. הוא זכה במלגת לימודים לקולג' המלכותי למוזיקה, שם למד קלרינט אצל פרדריק תרסטון ופסנתר אצל ארתור אלכסנדר. לקראת סוף מלחמת העולם השנייה, כשהיה בן 18, התגייס לתזמורת הצבאית של חיל הים המלכותי. אחרי המלחמה חזר להשלים את לימודיו בקולג' וכעבור שנתיים וחצי נסע להשתלם בפריז אצל לואי קהוזאק.

בשנת 1950 היה בין מייסדי אנסמבל מלוז, עמו המשיך לנגן עד 1974. משנת 1955 עד 1972 היה הקלרינתן הראשי של התזמורת הסימפונית של לונדון.

ז'רווז דה פייה ניצח על התזמורת הקאמרית האנגלית, התזמורת הסימפונית של לונדון ומלוז סינפוניה. כן ניהל את הרכב כלי הנשיפה מעץ של התזמורת הסימפונית של לונדון והיה מנצח חבר של תזמורת היידן. בשנת 1959 החל ללמד באקדמיה המלכותית למוזיקה.

דה פייה נמנה עם מייסדי האגודה למוזיקה קאמרית של מרכז לינקולן בניו יורק בשנת 1969 וניגן עם הרכב זה במשך 20 שנה. 

דה פייה ניגן בביצועי בכורה קונצ'רטי של ארנולד קוק, סבסטיאן פורבס, אלאן אודינוט, ג'וזף הורוביץ, תיאה מסגרייב, אליזבת מקונצ'י, ויליאם מתיאס ואדווין רוקסבורו.

לקריאה נוספת
 כתב העת The Clarinet גיליון דצמבר 2005, "ז'רווז' דה פייה בן 80".
 כנ"ל, גיליון מרץ 2006

קישורים חיצוניים

הערות שוליים 

קלרניתנים
מוזיקאים אנגלים
מנצחים בריטים
נגני כלי נשיפה מעץ
סגל אוניברסיטת לונדון
אנגלים שנולדו ב-1926
אנגלים שנפטרו ב-2017